- Ткъе цхьаъ зиярт ду цу кIоштахь. ТIаккха хIокху некъехь кхин а цхьа зиярт карийна тхуна. Бетта-мохк олучу юьртахь ду и зиярт. Зуда а, стаг а ду цу зияртехь дIадоьллина. Хьалхалера зиярт ду и, тIехь бина цхьа а тхов а боцуш, гонаха доьттина шира пенаш а долуш. Бакъдерг аьлча, цу чуьрта тIехь диллина терахь а дац я цхьа цIе а яц. Юьртан бахархошка хаьттича, царех лаьцна хIума хууш цхьа а вац цу юьртахь. Схьагучу суьртехь, вай дIадохадале хьалха хилла зиярт ду и. Иза а цхьаьна, ткъе шиъ зиярт хуьлу-кха уьш кху кIоштахь.